**РЕШЕНИЕ № ПВ – 83 – ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

 **Р Е Ш И Х**

**да не се извършва** оценка на въздействието върху околната среда за **инвестиционно предложение: “Изграждане на обект: магазин и склад за строителни материали, ВиК части, офиси и автомивка с тръбен кладенец”**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** в ПИ 78080.51.279, землище на с. Царацово, Община Марица, област Пловдив.

**Възложител: „ВиК Системи” ООД,**

**Характеристика на инвестиционното предложение:**

Инвестиционното предложение предвижда изграждане на магазин и склад за строителни материали и ВиК части, офиси и автомивка с две клетки за ръчно измиване на леки автомобили, в имот собственост на възложителя.

За да се осигурят необходимите водни количества за нуждите на автомивката ще се ползват подземни води, като за целта ще се изгради сондажен кладенец, в границите на гореописания имот, със следните параметри на водовземане:

- средноденонощен дебит 0,40 л/сек;

- необходим годишен обем 4204,80 куб. м/година.

Водоснабдяването на обекта с вода за питейно- битови и противопожарни нужди ще се осъществява от съществуващата водопроводна мрежа на населеното място след изграждане на отклонение от 154м.

Отпадъчните води от автомивката ще преминават през утаителни шахти, предвидени под всяка клетка и посредством площадкова канализация ще се отвеждат до сепаратор за нефтопродукти, с коалисцентен филтър. След пречистване на водите в него същите ще се включват в дренажни модули – 10 броя, с оразмерително водно количество 0,40 л/сек. Посредством дренажните модули водите ще попиват в почвата.

Отпадъчните битово- фекални води след преминаване през модулна пречиствателна станция ще се заустват в 6 броя дренажни модули.

Не се предвижда промяна на пътна инфраструктура. Достъпът до обекта ще се осъществява по съществуващата такава.

Имотът, предмет на инвестиционното предложение **не попада** в границите на защитени зони от мрежата НАТУРА 2000 и в защитени територии, съгласно Закона за защитените територии. С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най- близката защитена зона BG0002086 „Оризища Цалапица”, за опазване на дивите птици, обявена със заповед № РД- 368/16.06.2008г. на Министъра на околната среда и водите (ДВ бр.56/2008г.).

Инвестиционното предложение попада в обхвата на т.2, буква „г” от Приложение № 2 на Закона за опазване на околната среда /ДВ.бр.91, 2002 год./ и чл.2, ал.1, т.1 от Наредбата за ОС.

 **мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на основна двуетажна сграда, в която ще се разположат магазин, склад и офиси, автомивка на едно ниво (обща РЗП 330,54 кв.м) и собствен водоизточник за подземни води- тръбен кладенец с дълбочина 25 м. Водовземното съоръжение ще черпи води от подземно водно тяло BG3G000000Q013 "Порови води в Кватернер - Горнотракийски низина". Сондирането ще се извърши с моторна сонда, работеща по метода шнеково, с обсаждане. Сондажният кладенец ще бъде изграден от пластмасова тръбно- филтърна колона с диаметър 160мм. Шламът, получен при сондирането ще се събира в яма и след приключване на дейностите площадката ще бъде рекултивирана.

* Реализацията и експлоатацията на сондажа ще се извършва по класическите методи за подобен тип съоръжения и не се очаква да доведат до замърсяване и дискомфорт на околната среда.
* Предвиденият сондажен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води.
* При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* За обслужването на обекта ще се използва съществуващата пътна инфраструктура без промяна и без изграждане на нова.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Дейностите по време на изпълнението на тръбния кладенец ще се осъществяват само в ПИ 78080.51.279, землище на с. Царацово, Община Марица и няма да засегнат съседните имоти.

* В резултат от реализирането на инвестиционното предложение в т. ч. изграждане на сондажния кладенец и последващата експлоатация, не се очаква нарушаване на качеството и регенеративната способност на природните ресурси в района.
* Инвестиционното предложение ще се реализира извън границите на защитени зони, съгласно чл. 5 от Закона за биологичното разнообразие.
* Инвестиционното предложение ще се осъществи извън границите на защитени територии, съгласно Закона за защитените територии.
* С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0002086 „Оризища Цалапица”.

**III. Способността за асимилация на екосистемата в естествената околна среда**:

* Характерът и капацитетът на инвестиционното предложение не предполагат значително изменение в ключови характеристики на околната среда.
* С писмо изх. № КД-04-380/03.07.2015г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда и мерките за постигане на добро състояние на водите.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на разглеждания имот.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* ИП не засяга санитарно- охранителни зони и обекти, подлежащи на здравна защита.
* С писмо изх. № 7698/23.12.2014г. РЗИ- Пловдиве определила липсата на здравен риск при реализация на инвестиционното намерение.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кметовете на Община Марица и с.Царацово, както и засегнатото население чрез обява във вестник. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**инж. Валя Атанасова**   **14.07.2015г.**

*За Директор на РИОСВ - Пловдив*

*Съгласно Заповед на Министъра на ОСВ*

*РД-231/08.04.2015г.*